# Beamter Jenő

### A Wikipédiából, a szabad lexikonból.

| Zeneportál

Beamter Jenő (Bubi) (Budapest, 1912. augusztus 7. – Budapest, 1984. január 14.), dzsessz-zenész (vibrafon, dob), zeneszerző, zenetanár.

A magyar szvingzene egyik legendás figurája volt. Játszott szinte az összes mulatóban, és szinte mindenkivel.

1930-ban érettségizett. Már hét esztendős korában dobosnak készült, bár hegedűre oktatták. Zenei tanulmányait magánúton végezte. 1930-tól Raubál Vilmos, az Operaház tagja tanította dobolni. Hamar elkezdett vibrafonozni is. 1933-tól különböző együttesekben játszott (Bubi vibrafon együttes, Solymossy–Beamter duó, Vécsey együttes, Martiny zenekar, Szabó–Beamter duó). A Smiling Boys zenekarral készítette első lemezfelvételeit.

Martiny Lajos különböző jazzformációi, Horváth Jenő Radiola együttese, Vécsey Ernő zenekara, a Herrer együttes, a Durium zenekar, a Tabányi és szólistái, Gyulai-Gaál János kisegyüttese, és a Deák Big Band voltak a kiemelkedő zenekarok, amelyekben játszott. Tabányinál – az EMKE kávéházban – olyan sztárokat kísért, mint Honthy Hanna, vagy a két Latabár. Az együttesben az idősebb, majd az ifjabb Pege Aladár bőgőzött, és Kovács Gyula dobolt.

Vendégszerepelt Ausztriában, Svájcban, NDK-ban, Angliában, Jugoszláviában. A 20. század hetvenes éveiben Barbra Streisanddal és Frank Sinatrával lépett fel közös show-ban a Kennedy Centerben.

A Magyar Rádióban tizenöt éven át szinte minden vasárnap élő adásban muzsikált Tabányival. A Magyar Rádió sok felvételét őrzi.

## [szerkesztés] Külső hivatkozások

- Magyar Rádió. A jazz klasszikusai

A lap eredeti címe "http://hu.wikipedia.org../../../b/e/a/Beamter_Jen%C5%91_893b.html"

Kategóriák: Magyar dzsesszzenészek | Magyar zeneszerzők

##### Views

- Szócikk
- Vitalap
- Aktuális változat

##### Keresés